Diari Oficial de la Generalitat Valenciana


Sumari del DOGV 3451, del 10-03-1999 (1999/2120)

Informació pública de la suspensió d'atorgament de llicències d'edificació, parcel·lació i demolició al terme municipal.
------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2120


Organisme emissor
:   Ajuntament de Sueca

Tipus de document
:   Anunci

Informació pública de la suspensió d'atorgament de llicències d'edificació, parcel·lació i demolició al terme municipal. [1999/X2120]
  
El Ple de l'Ajuntament, en la sessió extraordinària del dia 17 de febrer de 1999, per unanimitat va acordar:
  
En la sessió del dia 6 de març de 1997, el Plenari de l'Ajuntament acordà adjudicar al senyor Juan José Hernández Barquero el contracte per a la redacció del Pla General d'Ordenació Urbana de Sueca.
  
En data 22 de setembre de 1998, l'Avanç del Pla General d'Ordenació Urbana de Sueca va ser informat favorablement per la Conselleria d'Obres Públiques, Urbanisme i Transports, i es va considerar complimentada la fase de concert amb la Conselleria.
  
Els treballs de redacció del Pla General d'Ordenació Urbana són en la fase final, i per tal de salvaguardar la viabilitat del futur pla general, el regidor que subscriu proposa l'adopció dels acords següents:
  
Primer
  
Suspendre l'atorgament de llicències d'edificació, parcel·lació i demolició en tot el terme municipal, tret de les zones en les quals s'ha desenvolupat una gestió urbanística mitjançant Unitats d'Actuació, ja siga d'ofici pel propi Ajuntament, o per iniciativa particular, i s'ha aprovat la corresponent reparcel·lació i el consegüent projecte d'urbanització o en els quals hi haja un Programa d'Actuació Integrat que haja estat aprovat.
  
Els àmbits esmentats són els que tot seguit es relacionen:
  
Zona marítima.
  
Tram entre el Perelló i les Palmeres.
  
Zona que comprén les àrees incloses en el Pla d'Ordenació de la zona marítima aprovat per la Comissió Provincial d'Urbanisme, de data 25 de novembre de 1974.
  
Comprén les subzones següents:
  
Subzona A.
  
Aquesta zona les àrees situades en l'interior de l'avinguda Envolvent a l'Ordenació, el Passeig Marítim i les zones verdes al costat del "Socarrat i Fernandet".
  
La zona esmentada es correspon amb l'anomenat polígon 2 de la zona marítima.
  
Subzona B.
  
Únicament el grup conegut com el "Socarrat" es correspon amb el denominat polígon nº 1, Unitat d'Execució "A" de la zona marítima.
  
Subzona C.
  
Edificació de xalets.
  
Es correspon amb el denominat polígon nº 1, Unitat d'Execució "B", i el polígon nº 3, Unitat d'Execució "B".
  
Subzona D.
  
Grup entre "Socarrat" i zona contigua de xalets.
  
També es correspon amb l'àmbit del polígon 1, Unitat d'Execució "A" de la zona marítima.
  
Tram entre les Palmeres i Mareny de Vilxes.
  
- Unitat d'Execució situada entre el poblat de les Palmeres i Motilles, unitat anomenada En front de Penyeta.
  
- Unitat d'Execució Camí de Motilla.
  
- Àmbit del Sector Marítim 10.
  
- Àmbit del Sector Marítim 13, polígon I.
  
- Àmbit del Mareny Blau.
  
Casc urbà i zona d'extensió.
  
- Àmbit de la Unitat d'Execució "Urbanització El Teular".
  
- Àmbit de la Unitat d'Execució del polígon industrial "Unitat P6-1".
  
- Àmbit Unitat d'Execució "Vicenta Carrasquer".
  
- Àmbit Unitat d'Execució Programa Actuació Integrada "Jardins del Sequial".
  
- Àmbit Unitat d'Execució Programa Actuació Integrada "Entre Tarongers".
  
Segon
  
Publicar íntegrament el present acord en el Diari Oficial de la Generalitat Valenciana i en un diari d'informació general, editat a la Comunitat Valenciana.
  
Tercer
  
Acordar la interrupció del procediment d'atorgament de llicències d'edificació, parcel·lació i demolició al terme municipal, tret de les zones assenyalades, i notificar aquest acord als qui haguessen presentat sol·licituds de llicències amb anterioritat a la data d'adopció d'aquest acord.
  
Contra l'acord esmentat, que esgota la via administrativa, podrà interposar-se recurs davant el Jutjat Contenciós Administratiu de València, en el termini de dos mesos, comptadors des de l'endemà de la publicació d'aquest anunci, de conformitat amb el que disposen els articles 8, 14 i 46 de la Llei 29/98, de 13 de juliol, Reguladora de la Jurisdicció Contenciosa Administrativa.